מפלצת: סיפורו של אד גין

מפלצת: סיפורו של אד גין (באנגלית: Monster: The Ed Gein Story) היא מיני-סדרה עצמאית המהווה גם את עונתה השלישית של סדרת אנתולוגיית הפשע אמיתי האמריקאית, "מפלצת", שנוצרה על ידי ראיין מרפי ואיאן ברנן עבור שירות הזרמת המדיה "נטפליקס".

המיני-סדרה עלתה לשירות ב-3 באוקטובר 2025.

 תקציר העלילה 
עלילת הסדרה מתרחשת בוויסקונסין הכפרית במהלך שנות ה-50, ומתמקדת באד גין, רוצח מורשע, אחד הרוצחים הידועים לשמצה בארצות הברית. הסדרה מראה כיצד דמויות שונות (בהן אמו הדומיננטית של גין, אוגוסטה), השפיעו ישירות על מעשיו. כמו גם כיצד מעשיו השפיעו על החברה האמריקאית, לרבות על הקולנוע האמריקאי בתחילה, בין היתר,  על הבמאי אלפרד היצ'קוק.

 צוות השחקנים והדמויות 
 דמויות ראשיות 
 צ'ארלי האנם – אד גין, רוצח מורשע שנודע בכינוי "הקצב מפליינפילד".
 סוזנה סון – אדליין ווטקינס, אישה שמקיימת מערכת יחסים רומנטית עם גין.
 ויקי קריפס – אילזה קוך, פושעת מלחמה נאצית.
 לורי מטקאלף – אוגוסטה גין, אמו הדומיננטית והקתולית-קנאית של אד.
 טום הולנדר – אלפרד היצ'קוק, במאי קולנוע בריטי בעל שם עולמי.
 דמויות משניות 
 רובין וייגרט – איניד ווטקינס
 צ'ארלי הול – סגן פרנק וורדן, בנה של ברניס וורדן.
 טיילר ג'ייקוב מור – שריף שלי
 אלנה דרבי – כריסטין יורגנסן, שחקנית אמריקאית הנחשבת לדמות הציבורית הראשונה בארצות הברית שעברה ניתוח להתאמה מגדרית.
 דמויות אורחות 
 הדסון אוז – הנרי גין, אחיו של אד.
 ניק קרפנטר – דניאל סמית
 אוליביה ויליאמס – עלמה רוויל, תסריטאית ועורכת קולנוע אנגלייה, ואשתו של היצ'קוק.
 ג'ואי פולארי – אנתוני פרקינס, שחקן קולנוע ידוע שגילם את דמותו של נורמן בייטס ב"פסיכו".
 מימי קנדי – ד"ר מילדרד ניומן, פסיכולוגית שנודעה בכך שערכה טיפול המרה לפרקינס.
 רונדי ריד – מרי הוגן, אחת מקורבנותיו של גין.
 אית'ן סנדלר – רוברט בלוך, סופר אמריקאי שכתב את הרומן "פסיכו".
 ג'קי קיי – טאב האנטר, שחקן קולנוע אמריקאי ובן זוגו של פרקינס.
 אדיסון ריי – אוולין הארטלי, נערה אמריקאית שנעלמה באופן מסתורי.
  ויל בריל – טוב הופר, במאי סרט האימה "המנסרים מטקסס".
 דארין קופר – ג'ורג' פיליפ גין, אביו של אד.
 לזלי מנוויל – ברניס וורדן, בעלת חנות כלי עבודה בעיירה וקורבנו האחרון של אד.
 רבקה טילני – אלינור אדמס
 כריסטוף סנדרס – רנדי, עובד חווה מקומי.
 אליוט גולד – וויג'י, צלם עיתונות שידוע בצילומי רחוב שחור-לבן עוצמתיים בניו יורק.
 לינדה רייטר – האחות רוז מהוני
 מייגן גראצ'יס – האחות סאלטי מגווייר
 גולדן גרניק – טד לוין, שחקן שמגלם את דמותו של באפלו ביל בסרט "שתיקת הכבשים".
 טוביאס ג'לינק – ריצ'רד ספק, רוצח המונים אמריקאי.
 ג'ון ט. אובריאן – טד בנדי, רוצח סדרתי אמריקאי שנודע בכינוי "רוצח הגברות".
 האפי אנדרסון – ג'רי ברודוס, רוצח סדרתי אמריקאי. אנדרסון שב ומגלם את התפקיד מהסדרה "מיינד האנטר" של נטפליקס.

 הפקה 
 פיתוח 
ב-16 בספטמבר 2024 פורסם שתהיה עונה שלישית בסדרת האנתולוגיית "מפלצת", שתתמקד בדמותו של אד גין, רוצח סדרתי מורשע שלימים נודע בכינוי "הקצב מפליינפילד". ב-4 באוקטובר 2024 אושר כי שמה הרשמי של העונה יהיה "The Original Monster" (בתרגום חופשי לעברית: המפלצת המקורית), והיא תבחן את חייו של גין "כרוצח הסדרתי הסלבריטאי הראשון", תוך התמקדות באופן שבו ז'אנר הפשע האמיתי הפך לתופעה בתרבות הפופולרית. באוגוסט 2025 שונה שם העונה ל"סיפורו של אד גין".

 ליהוק 
בספטמבר 2024 פורסם שצ'ארלי האנם לוהק לגלם את דמותו של גין. ב-15 באוקטובר פורסם כי לורי מטקאלף, טום הולנדר ואוליביה ויליאמס לוהקו לגילום הדמויות של אמו של גין, אוגוסטה, ושל הבמאי אלפרד היצ'קוק ואשתו, עלמה רוויל, בהתאמה. בפברואר 2025 הוכרז כי סוזנה סון לוהקה לתפקיד ראשי שטרם נחשף. צוות השחקנים המלא פורסם באוגוסט 2025.

 צילומים 
ב-5 באוקטובר 2024 דווח כי צילומי העונה עתידים להתחיל ב-31 באוקטובר. ב-23 בנובמבר דווח כי הצילומים החלו בפועל כבר בתחילת החודש. בהמשך, בפברואר 2025, נודע כי חלק מהצילומים התקיימו בשיקגו.

 הפצה 
המיני-סדרה עלתה לשירות הזרמת המדיה "נטפליקס" ב-3 באוקטובר 2025.

 נתוני צפייה 
הסדרה וצברה 12.2 מיליון צפיות בשלושת ימי ההשקה הראשונים שלה והגיעה למקום השני בדירוג סדרות הטלוויזיה בשפה האנגלית של נטפליקס, אחרי הסדרה "תיקון מידות", לשבוע שבין 29 בספטמבר ל-5 באוקטובר 2025.

 פרסים ומועמדויות 
פרסתאריךקטגוריהעבורתוצאהמקורפרס בחירת מבקרי הטלוויזיה4 בינואר 2026השחקן הטוב ביותר במיני-סדרה או סרט טלוויזיהצ'ארלי האנם

קישורים חיצוניים 

 הערות שוליים 

קטגוריה:סדרות טלוויזיה אמריקאיות שעלו לשידור בשנת 2025
קטגוריה:סדרות דרמה אמריקאיות
קטגוריה:סדרות מתח אמריקאיות
קטגוריה:פשע אמיתי בטלוויזיה
קטגוריה:נטפליקס: תוכניות וסדרות